Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 632

6. Ismeretek az irodalomról Az olvasott mûvek alapján néhány alapvetõ irodalmi téma, motívum fölismerése és bemutatása (pl.: gyerekek és felnõttek, próbatételek, szeretet, féltés, hõsiesség), a tanult anyag kiegészítése egyéni olvasmányokból. Változatos ritmikai, zenei formálású lírai mûvek közös és önálló olvasása, feldolgozása a klasszikus és kortárs magyar és világirodalomból. Néhány fontosabb költõi kép, alakzat felismerése, szerepük, hangulati hatásuk megtapasztalása. Ismerkedés különbözõ lírai mûfajokkal. A szereplõk külsõ és belsõ jellemzõinek azonosítása. A tetõpontok, fordulópontok és kitérõk érzékelése. Azonos témák más-más mûfajú megjelenítése (pl. elbeszélés vagy párbeszéd formájában). Azonos motívumok megfigyelése és összevetése különbözõ mûvészeti ágakban. A cselekmény, a helyzetek, a szereplõk megfigyelése, megnevezése, jellemzése elbeszélõ mûvek olvasása és dramatizált alkotások, színdarabok, tévéjátékok megtekintése alapján. Szövegelemzési, -átalakítási gyakorlatok, a mû szövegére és hatására irányuló figyelem fejlesztésére: képzettársítások, érzelmi tapasztalatok elõhívása, a képzelet mozgósítása. Drámajátékok helyzetek megalkotásával, dramatizálással, improvizációval, utánzással.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes